Pavlo Ištšenko

Pavlo Ištšenko (ukraina keeles Павло Олегович Іщенко; sündinud 30. aprillil 1992 Petropavlovsk-Kamtšatskis Venemaal) on Ukraina ja Iisraeli poksija.

2001. aastal kolis pere Ukrainasse Hersoni.

Harrastajana

Ukraina meistrivõistlustel
Ta oli Ukraina meister 2011. aastal sulgkaalus (kuni 56 kg) ja 2012. aastal kergekaalus (kuni 60 kg).

Iisraeli meistrivõistlustel
Ta oli aastatel 2017–2018 Iisraeli meister kergekaalus (kuni 60 kg).

Kaasaegsetel olümpiamängudel
Ta osales sulgkaalus (kuni 56 kg) 2012. aasta Londoni olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.

Euroopa meistrivõistlustel
Ta võitis Ukraina esindajana kuldmedali kergekaalus (kuni 60 kg) 40. Euroopa meistrivõistlustel (Minsk, 2013) ja tuli Euroopa meistriks.

Ta sai Iisraeli esindajana pronksmedali kergekaalus (kuni 60 kg) 42. Euroopa meistrivõistlustel (Harkiv, 2017), kaotades poolfinaalis hilisemale hõbemedalivõitjale Gabil Mamedovile (Venemaa) ja jäädes edasisest medaliheitlusest välja.

Elukutselisena
Ta poksis septembrist 2015 kuni veebruarini 2016 elukutselisena. Ta pidas kokku 3 kohtumist ning võitis need kõik (neist 2 nokaudiga).

Kuidas ta pärast elukutselisena poksimist sai osaleda harrastajate Euroopa meistrivõistlustel, pole teada.

Viited

Välislingid
 
Pavlo Ištšenko lehel BoxRec. Inglise keeles

Ukraina poksijad
Iisraeli sportlased
Sündinud 1992